సితార సినిమా 12 సెంటర్లలో 100రోజులు ఆడింది. విడుదల అయిన కొన్నాళ్ళ వరకూ సినిమాకి హిట్ టాక్ రాలేదు. క్రమంగా పుంజుకుని ప్రజాదరణ పొంది వందరోజుల చిత్రంగా నిలిచింది. సినిమా పాటల ఎడిటింగ్, రీరికార్డింగ్ పూర్తికాకుండా మిగతా సినిమా ఎడిటింగ్ చేసి డైలాగ్ వెర్షన్ తో ప్రొజెక్షన్ నిర్మాత కోరికపై వేసి చూసుకున్నారు. నిర్మాత ఏడిద నాగేశ్వరరావు సినిమా చూసి నీరసించిపోయారు. శంకరాభరణం, సాగర సంగమం, సీతాకోకచిలుక లాంటి గొప్ప సినిమాలు, సూపర్ హిట్లు తీసిన తన ప్రొడక్షన్ లో సినిమాని ఈ కొత్త కుర్రాడి చేతికి అప్పగించి దెబ్బతినిపోయానని అనేశారు. దాంతో దర్శకుడు వంశీని కూడా నిరాశ ఆవహించేసింది, ఇక తాను ఎవరైనా దర్శకుడి కింద అసిస్టెంట్ గా పనిచేస్తూ బతకాల్సిందే తప్ప సినిమా దర్శకుడిగా నిలదొక్కుకోలేనన్న భావన ఏర్పడిపోయింది. రీరికార్డింగ్ చేయడానికి <MASK>కి ముందు సినిమా చూపించేందుకు ఆయన థియేటర్లోనే ప్రొజెక్షన్ వేశారు.
సితార (సినిమా)
సుమన్ వంశీ ఇళయరాజా రాళ్ళపల్లి